laion/Wikipedia-Exotic huggingface dataset:
საკაპის დეპარტამენტი

საკაპა (ესპ. Zacapa) — დეპარტამენტი გვატემალაში. დედაქალაქია საკაპა. 2002 წლის მონაცემებით მოსახლეობა 200 167 ადამიანს შეადგენს. კაბანიასი ესტანსუელა გუალანი უიტე ლა–უნიონი რიო–ონდო სან–დიეგო ტეკულუტანი უსუმატლანი საკაპა გვატემალის დეპარტამენტები ოფიციალური ვებ-გვერდი დაარქივებული 2018-12-15 საიტზე Wayback Machine. Gualán დაარქივებული 2007-01-26 საიტზე Wayback Machine. Interactive department map
შხაპრი

შხაპრი (ლათ. — Sparganium) — მრავალწლოვან ბალახოვან მცენარეთა გვარი შხაპრისებრთა ოჯახისა. წყლის ან ჭაობის ბალახებია. 20-მდე სახეობა გავრცელებულია ჩრდილოეთ ნახევარსფეროს ზომიერ და სუბარქტიკულ რაიონებში, აგრეთვე ავსტრალიასა და ახალ ზელანდიაში. საქართველოში გვხვდება 5 სახეობა; მათგან უფრო გავრცელებულია S. neglectum. S. polyedrum-ის ფესურას იყენებენ შხამიანი გველის ნაკბენის საწინააღმდეგოდ. შხაპრი წყლის ცხოველების (ონდატრა, ნუტრია და სხვა. ) და ფრინველების საკვებია. ქართული საბჭოთა ენციკლოპედია, ტ. 11, თბ., 1987. — გვ. 65.
უსტ-კუბინსკის რაიონი

კოორდინატები: 59°38′ ჩ. გ. 39°44′ ა. გ.﻿ / ﻿59.633° ჩ. გ. 39.733° ა. გ.﻿ / 59.633; 39.733 უსტ-კუბინსკის რაიონი (რუს. Усть-Кубинский район) — ადმინისტრაციული ერთეული რუსეთში, ვოლოგდის ოლქში. რაიონის ადმინისტრაციული ცენტრია — სოფელი უსტე. რაიონის სახელწოდება მომდინარეობს მდინარე კუბენის სახელიდან, ხშირად მოიხსენიებოდა, როგორც „კუბინა“. რაიონს ესაზღვრება ხაროვსკის, ვოჟეგოდსკის, ვოლოგოდსკის, სოკოლსკისა და კირილოვსკის რაიონები. რაიონის ფართობი 2400 კმ² შეადგენს. რაიონის მთავარი მდინარეა — კუბენა, რაიონის სამხრეთით მდებარეობს კუბენის ტბა. 2010 წლის მონაცემებით რაიონის მოსახლეობა 8 828 ადამიანს შეადგენდა. უსტ-კუბინსკის რაიონის ადმინისტრაცია რაიონის ეკონომიკა დაარქივებული 2016-03-07 საიტზე Wayback Machine. ↑ 1.0 1.1 1.2 1.3 1.4 http://www.gks.ru/free_doc/2016/oktmo/tom2_oktmo.rar <a href="https://wikidata.org/wiki/Track:Q26842998"></a> ↑ Н. Л. Болотова, Прошлое и настоящее реки Кубены
შხელდის უღელტეხილი

შხელდის უღელტეხილი — თოვლ-ყინულიანი უღელტეხილი საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ ქედზე, მწვერვალ შხელდის დასავლეთით. სიმაღლე ზღვის დონიდან 3950 მ. მდინარეების დოლრაჭალის და მესტიაჭალის ხეობებს (ენგურის აუზი) აკავშირებს მდინარე ბაქსანის ხეობასთან (ყაბარდო-ბალყარეთი). შხელდის უღელტეხილი ძნელად გადასალახია და საჭიროებს ალპინისტური ტექნიკის გამოყენებას. ხაზარაძე რ., ქართული საბჭოთა ენციკლოპედია, ტ. 11, თბ., 1987. — გვ. 65-66.
შხეფია

შხეფია (ლათ. Toxotes jaculator) — თევზი ქორჭილასნაირთა რიგისა, პატარა, 20 სმ-მდე სიგრძის თევზია. ბინადროს ინდოეთისა და წყნარი ოკეანეების აუზის ტროპიკული ნაწილის მტკნარ წყლებში. იკვებება ხმელეთის ორგანიზმებით, ძირითადად მწერებით. აქვს კვების უცნაური ხერხი: წყალსატევის ნაპირას ბალახოვან მცენარეებზე მჯდომ ცხოველს (ხოჭო, ობობა, პეპელა, ჭიანჭველა და სხვა.) პირიდან მარჯვედ ამოსროლილი წყლის შხეფით — 1,5 მ მანძილზე — აგდებს წყალში და სწრაფი მოძრაობით იჭერს. ადამიანის საჭმელი თევზია. დემეტრაშვილი მ., ქართული საბჭოთა ენციკლოპედია, ტ. 11, თბ., 1987. — გვ. 66.
პეტრე შირშოვი

პეტრე პეტრეს-ძე შირშოვი (რუს. Пётр Петрович Ширшов; დ. 25 დეკემბერი [ძვ. სტ. 12 დეკემბერი], 1905, ეკატერინოსლავი — გ. 17 თებერვალი, 1953, მოსკოვი) — საბჭოთა ოკეანოგრაფი და ჰიდრობიოლოგი, პოლარეთის მკვლევარი. იყო სახელმწიფო მოღვაწე, სსრკ მეცნიერებათა აკადემიის აკადემიკოსი (1939), საბჭოთა კავშირის გმირი (1938). სკკპ წევრი 1938 წლიდან. მონაწილეობდა არქტიკის ექსპედიციებში, მათ შორის, ყინულმჭრელ „სიბირიაკოვზე“ (1932), გემ „ჩელიუსკინზე“ (1933-34) და მოდრეიფე სადგურ „ჩრდილოეთ პოლუსზე“ (1937-38). 1942-48 წლებში შირშოვი იყო სსრკ საზღვაო ფლოტის სახელმწიფო კომისარი (შემდეგში მინისტრი), 1946 წლიდან სსრკ მეცნიერებათა აკადემიის ოკეანოლოგიის ინსტიტუტის დირექტორი. მთავარი შრომები ეხება პოლარული ზღვების პლანქტონს. შირშოვმა უარყო ჰიპოთეზა ჩრდილოეთ ყინულოვანი ოკეანის მაღალ განედებში სიცოცხლის არარსებობის შესახებ. დაჯილდოებულია 3 ლენინის ორდენით, 4 სხვა ორდენით, აგრეთვე მედლებით. შირშოვის სახელი დაერქვა უბეს ფრანც-იოსების მიწაზე, წყალქვეშა ქედს ბერინგის ზღვაში, სსრკ მეცნიერებათა აკადემიის ოკეანოლოგიის ინსტიტუტს. ქართული საბჭოთა ენციკლოპედია, ტ. 11, თბ., 1987. — გვ. 8.
ჩირქი

ჩირქი — ანთებითი გამონაჟონის (ექსუდატი) ერთ-ერთი სახე; სქელი, მღვრიე, მოყვითალო-ნაცრისფერი (ზოგჯერ მწვანე) სითხე. შეიცავს დიდი რაოდენობით ლევკოციტებს, რომელთა დიდი ნაწილი იშლება (ჩირქოვანი სხეულები); ცილას, ქსოვილთა დაშლის პროდუქტებს, ფერმენტებს, რომლებიც სპობენ მიკრობებს და ალღობენ უცხო სხეულებისა და დაღუპული ქსოვილების ნაწილებს. ჩირქიდან სისხლში შეიწოვება ტოქსიკური პროდუქტები, ამიტომ ჩირქის დაგროვების შემთხვევაში აუცილებელია მისი მოშორება. ქართული საბჭოთა ენციკლოპედია, ტ. 11, თბ., 1987. — გვ. 138.
ალემპოისი

ალემპოისი (ესტ. Alempois) — პატარა დამოუკიდებელი სახელმწიფო თანამედროვე ესტონეთის ცენტრალურ ნაწილში. მას არ ჰქონდა გასასვლელი ზღვაზე. განადგურებული იქნა ტევტონთა ორდენის მიერ 1224 წელს. Kuidas elasid inimesed vanasti, möödunud sajandil ja praegu (Эстонский) დაარქივებული 2010-01-22 საიტზე Wayback Machine. Eesti haldusjaotus ja võõrvõimude vaheldumine läbi aegade (Эстонский) დაარქივებული 2013-03-29 საიტზე Wayback Machine.
ჩიტავაშლა

ჩიტავაშლა (ლათ. Pyracantha coccinea) — ზაფხულმწვანე, ძლიერ ეკლიანი ბუჩქი ვარდისებრთა ოჯახისა. მისი სიმაღლე 1,5-დან 2 (6) მ აღწევს. გაშლილი ვარჯი აქვს. გავრცელებულია ხმელთაშუაზღვისპირეთსა და წინა აზიაში, მათ შორის, ამიერკავკასიაში. საქართველოში ყველგან ვხვდებით მთის შუა სარტყლამდე ბუჩქნარებში, ტყის პირას, ქვეტყედ მეჩხერ მუხნარებსა და ღვიიანებში, ქვიან ფერდობებზე. ყვავილობს მაის-ივნისში, მსხმოიარობს სექტემბერ-ოქტომბერში. ნაყოფი მცენარეზე რჩება ზამთრამდე, ამიტომ მნიშვნელოვანი საკვებია გარეული ფრინველებისათვის. დეკორაციული ბუჩქია, ზამთარში ფოთლები ზედ რჩება და ფერს იცვლის. იყენებენ ცოცხალ ღობედ (შეკრეჭას კარგად იტანს) და მინდორსაცავი ტყის ზოლების გასაშენებლად. თაფლოვანია. — 25°-მდე ყინვას უძლებს. ამრავლებენ თესლით, კალმით, გადაწვენით და ჩიტაკომშაზე მყნობით. სახოკია მ., ქართული საბჭოთა ენციკლოპედია, ტ. 11, თბ., 1987. — გვ. 138.
ვიჰმა

ვიჰმა (ესტ. Võhma) — ქალაქი ესტონეთის ცენტრალურ ნაწილში ვილიანდიმაას მაზრაში. წარმოადგენს დამოუკიდებელ საქალაქო მუნიციპალიტეტს და არ შედის არცერთი თემის შემადგენლობაში. ქალაქის დაარსების თარიღად XVI საუკუნე ითვლება. 1928–1996 წლების პერიოდში ის უმეტესად ცნობილი იყო ხორცის წარმოებით. ხორცის გადამამუშავებელი საწარმოს დაკეტვამ უმუშევრობის მატება გამოიწვია, თუმცა ქალაქი ამ მდგომარეობას ცოტათი დაშორდა. ვიჰმას ყოფილი ხორცის გადამამუშავებელი საწარმო ვიჰმას რატუშა ესტონეთის ქალაქების სია ვიჰმას ოფიციალური საიტი დაარქივებული 2010-03-16 საიტზე Wayback Machine. (ესტონური) ↑ ამ ქალაქს არ აქვს საკუთარი მუნიციპალური სტატუსი. მოსახლეობის რაოდენობის მონაცემები „მუნიციპალური სტატუსის გარეშე“ მოყვანილია 01.01.2012 პერიოდის მონაცემების მიხედვით(ინგლისური) ესტონეთის სტატისტიკური სამსახურის მიერ(ინგლისური)
ესტონეთის დამოუკიდებლობის დღე

ესტონეთის დამოუკიდებლობის დღე (ესტ. Eesti Vabariigi aastapäev) — ესტონეთის ეროვნული დღესასწაული. აღინიშნება ყოველწლიურად 24 თებერვალს 1918 წელს ტალინში დამოუკიდებლობის დეკლარაციის მიღების წლისთავზე, რომელიც ითვლება ესტონეთის რესპუბლიკის დაარსების თარიღად. საბჭოთა ოკუპაციის შემდეგ ოფიციალურად აღინიშნება 1991 წლის 20 აგვისტოდან. ესტონეთის სახელმწიფოებრივი დამოუკიდებლობის დღე თსუ-ში აღინიშნა, გაზ. თბილისის უნივერსიტეტი, თბ., 2008, 10 მარტი, N3, გვ.7 ↑ ესტონეთის დამოუკიდებლობის დღისადმი მიძღვნილი ღონისძიება[მკვდარი ბმული]
მაარიამიაგის ციხესიმაგრე

მაარიამიაგის ციხესიმაგრე (ესტ. Maarjamäe loss) — გრაფ ანატოლი ორლოვ-დავიდოვის ყოფილი საზაფხულო რეზიდენცია. მდებარეობს ტალინის გარეუბანში, პიტიტის რაიონში. 1975 წლის შემდეგ ციხესიმაგრე წარმოადგენს ესტონეთის ისტორიული მუზეუმის ფილიალს. 1874 წელს გრაფ ვ. ვ. დავიდოვის ვაჟმა, ასევე გრაფმა ა. ვ. ორლოვ-დავიდოვმა, შეიძინა მიწის ნაკვეთი, სადაც წინათ საფაბრიკო ნაგებობა მდებარეობდა და ააშენა შუა საუკუნეების მსგავსი ციხესიმაგრე. ციხესიმაგრემ სახელწოდება მომიჯნავე პარკის სახელის მიხედვით მიიღო, „მარიენბერგი“ (გერმ. Marienberg, ესტონურ ორიგინალში — მაარიამიაგი (ესტ. Maarjamägi)), რომელსაც გრაფმა ა. ვ. ორლოვ-დავიდოვმა თავისი მეუღლისა და ქალიშვილის პატივსაცემად უწოდა (ორივეს მარია ერქვა). ექსპოზიცია XIX საუკუნიდან ეკუთვნის ესტონეთის ისტორიული მუზეუმების. ციხესიმაგრე გადაღებულია საბჭოთა ფილმებში: თამაში წესების გარეშე და ბასკერვილების ძაღლი. ესტონეთის ისტორიის მუზეუმი მაარიამიაგის ციხესიმაგრე ბასკერვილ-ჰოლის როლში
ოლბია

ოლბია (ო ლ ვ ი ა) — ანტიკური ქალაქ-სახელმწიფო მდინარე ბუგზე, დღევანდელ უკრაინაში, მიკოლივის ოლქის ოჩაკოვის რაიონის სოფელ პარუტინოს მახლობლად. ოლბია დააარსეს საბერძნეთის ქალაქ მილეტიდან გადმოსახლებულმა ბერძნებმა ძვ. წ. VI საუკუნის დამდეგს. აყვავების პერიოდში (ძვ. წ. V-III სს.) გადაჭიმული იყო 50 ჰა-ზე. შემოვლებული ჰქონდა კოშკებიანი ქვის კედელი. ზემო ქალაქის ცენტრში მდებარეობდა აგორა – სავაჭრო და საზოგადოებრივი ცენტრი და ტემენოსი – სალოცავი უბანი თავისი ტაძრებითა და საკურთხევლებით. ქვემო ქალაქში განლაგებული იყო ხელოსანთა კვარტალები და ნავმისადგომი. აქ საბერძნეთის ქალაქებიდან შემოჰქონდათ ღვინო, ზეითუნის ზეთი, კერამიკული და ლითონის ნაწარმი, ხელოვნებისა და ფუფუნების საგნები. ოლბია ჭრიდა საკუთარ ფულს – სპილენძის, ვერცხლისა და ოქროს მონეტებს. უზენაესი ძალაუფლება ეკუთვნოდა სახალხო კრებას და არჩეულ საბჭოს. ოლბია თავის მეტროპოლიასთან – მილეტთან მეგობრობის ხელშეკრულებით იყო დაკავშირებული და დამოუკიდებელ საგარეო პოლიტიკას ატარებდა. ძვ. წ. II საუკუნეში დაემორჩილა სკვითებს, ხოლო როდესაც სკვითები პონტოს მეფემ მითრიდატე VI-მ გაანადგურა, ოლბია მის სამეფოში შევიდა. ძვ. წ. I საუკუნეში ოლბია გეტების ტომებმა დაანგრიეს. II საუკუნეში ოლბიაში ჩადგა რომაელთა გარნიზონი. როგორც ჩანს, ქალაქმა არსებობა შეწყვიტა IV საუკუნეში. ოლბიაში არქეოლოგიური გათხრები დაიწყო XIX საუკუნეში და სისტემატურად მიმდინარეობდს 1901 წლიდან. ქალაქის ტერიტორია გამოცხადებულია ნაკრძალად. პირველი მოსახლეების სახლის საძირკველი პოლისი ოლბიის ექსპედიციის ოფიციალური საიტი ოლბიის ფოტოები დაარქივებული 2008-07-01 საიტზე Wayback Machine.
ორთუბნის ღვთისმშობლის ეკლესია

ორთუბანის ღვთისმშობლის ეკლესია — ეკლესია ქარელის მუნიციპალიტეტის სოფელ ორთუბანში. მდებარეობს სოფლის სამხრეთ-აღმოსავლეთით დაახლოებით 200-300 მეტრზე, მთის ფერდობზე, სასაფლაოს ტერიტორიაზე. სტილისტური ნიშნებით თარიღდება გვიანდელი ფეოდალური ხანით. ეკლესია დარბაზულია (7,7 X 5,2 მ), კედლები ძირითადად ნაგებია რიყის ქვითა და ნატეხი ქვიშაქვით, აფსიდის კონქი და კამარის შემორჩენილი ნაწილი მთლიანად აგურისაა. შიგნიდან ხის ძელით, ხოლო გარედან ქვიშაქვის არქიტრავით გადახურული ერთადერთი შესასვლელი სამხრეთითაა. ნახევარწრიული აფსიდის ღერძზე თაღოვანი სარკმელია. მის ორივე მხარეს თითო მაღალი ნიშია. აფსიდს, ნიშების ძირის დონეზე, დაახლოებით 0,1- 0,12 მეტრის სიგანის საფეხური გასდევს. თითო თაღოვანი სარკმელია დასავლეთით, ჩრდილოეთითა და სამხრეთით. თავისებურია აღმოსავლეთის ფასადი. აქ კიდეებზე, კედლის სისქეში, დაახლოებით 1,6 მეტრის სიმაღლის კუთხური ნიშებია. სამხრეთის ფასადის სიბრტყე დასრულებულია კარგად გათლილი მჭიდროდ მიწყობილი შირიმის ქვების რიგით, რომელზეც ქვიშაქვის თაროსებრი ლავგარდნის ქვებია დაწყობილი. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 382.
ნიმვეგენის საზავო ხელშეკრულებები

ნიმვეგენის საზავო ხელშეკრულება — ხელშეკრულებები, რომლითაც დასრულდა ომი საფრანგეთის მომხრე სახელმწიფოების კოალიციასა და ანტიფრანგულ კოალიციას შორის. ხელომწერილი იყო ნიმვეგენში (ახლანდ. ნიდერლანდები) 1678-1679 წლებში. საფრანგეთ-ჰოლანდიის ხელშეკრულებით (1678 წ. 10 აგვისტო) საფრანგეთი ტოვებდა ომის დროს დაკავებულ ჰოლანდიის ტერიტორიას ქ. მაასტრიხტით და აუქმებდა 1667 წელს შემოღებულ მაღალ საბაჟო ტარიფს. ჰოლანდია ცნობდა საფრანგეთის კოლონიურ უფლებებს გვიანასა და სენეგალში. საფრანგეთ-ესპანეთის ხელშეკრულებით (1678 წ. 17 სექტემბერი) ესპანეთი უთმობდა საფრანგეთს ფრანშკონტეს და მთელ რიგ ტერიტორიებს ესპანეთის ნიდერლანდებში, ხოლო საფრანგთი უბრუნებდა ესპანეთს სამხრეთ ნიდერლანდების მიწების ნაწილს, ლიმბურგის საჰერცოგოს და პუჩსერდუს (კატალონიაში). 1679 წლის 5 თებერვლის ხელშეკრულება ამტკიცებდა ვესტფალიის ზავის (1648 წ.) პირობებს. ნიმვეგენის საზავო ხელშეკრულებები იყო საფრანგეთის დიდი პოლიტიკური წარმატება, მან განამტკიცა საფრანგეთის ჰეგემონია ევროპაში. ქართული საბჭოთა ენციკლოპედია, ტ. 7, თბ., 1984. — გვ. 437.
ალახუელის პროვინცია

ალახუელა (ესპ. Alajuela) — პროვინცია კოსტა-რიკაში. მდებარეობს ქვეყნის ჩრდილო–ცენტრალურ ნაწილში. ჩრდილოეთიდან ესაზღვრება ნიკარაგუა, შემდეგ კი საათის ისრის მიმართულებით ერედიის, სან-ხოსეს, პუნტარენასისა და გუანაკასტეს პროვინციები. შედგება 15 კანტონისგან. ფართობი 9 757,53 კმ²–ია, მოსახლეობა 848 146 ადამიანი (2011 წ). პროვინციის დედაქალაქია ალახუელა. სხვა მნიშვნელოვანი ქალაქია სიუდად-კესადა. ესპანელ კოლონიზატორთა გამოჩენამდე, პროვინციის ტერიტორია დასახლებული იყო ადგილობრივი ინდიელებით. პროვინციაში მდებარეობს ორი აქტიური ვულკანი — არენალი და პოასი. ალახუელის პროვინციას გადაკვეთს პანამერიკული გზატკეცილი. პოასის ვულკანის ეროვნული პარკი ვულკანი არენალი კოსტა-რიკის პროვინციები ↑ http://ccp.ucr.ac.cr/bvp/mapoteca/CostaRica/generales/atlas_cantonal_1984/22-Provincia_Alajuela.pdf ↑ Instituto Geográfico Nacional (IGN), 2001. ↑ დაარქივებული ასლი. დაარქივებულია ორიგინალიდან — 2012-03-27. ციტირების თარიღი: 2013-01-08.
კარტაგოს პროვინცია

კარტაგო (ესპ. Cartago – კართაგენი) — პროვინცია კოსტა-რიკაში. მდებარეობს ქვეყნის ცენტრალურ ნაწილში. აღმოსავლეთიდან ესაზღვრება ლიმონის პროვინცია, დასავლეთით კი სან-ხოსეს პროვინცია. დედაქალაქია კარტაგო, რომელიც 1823 წლამდე კოსტა-რიკის დედაქალაქი იყო, სანამ ეს სტატუსი სან-ხოსეს გადაეცემოდა. პროვინციის ფართობი 3 124,61 კმ²–ია, მოსახლეობა 490 903 ადამიანი (2011 წ). დაყოფილია რვა კანტონად. კარტაგო კოსტა-რიკის ერთ–ერთი ყველაზე პატარა პროვინციაა, თუმცა კოლონიურ ხანაში უმდიდრესი იყო. უმაღლესი მწვერვალია სერო-დე-ლა-მუერტე, ზღვის დონიდან 3 600 მეტრზე. ლოს–ანხელესის ბაზილიკა პაროკაი–დე–სანტიაგოს სამოციქულოს ნანგრევები ვულკანი ირასუ ვულკანი ტურიალბა ტაპანტის ეროვნული პარკი სერო–დე–მუერტე კოსტა-რიკის პროვინციები ↑ Instituto Geográfico Nacional (IGN), 2001. ↑ Resultados Generales Censo 2011 დაარქივებული 2012-10-21 საიტზე Wayback Machine. p. 22
Age of Mythology

Age of Mythology (ზოგადი აბრევიატურა AoM) — მითოლოგიის ჟანრის რეალური დროის სტრატეგიის კომპიუტერული თამაში, რომელსაც აწარმოებს კომპანია Ensemble Studios და გამოსცემს Microsoft Game Studios. პირველად გაეშვა ჩრდილოეთ ამერიკაში, 2002 წლის 30 ოქტომბერს, ერთი კვირის შემდეგ კი ევროპაში. თამაშს საფუძვლად დაედო სხვა თამაში — Age of Empires სერია და მთავარი მოტივი გახდა ბერძნული, ეგვიპტური და სკანდინავიური უფრო მეტად მითები და ლეგენდები, ვიდრე რეალური ისტორია. თუმცა, თამაშის ბევრი ელემენტი Age of Empires series–ის მსგავსია. კამპანია მიჰყვება ატლანტიდის ადმირალ არკანტოსს, რომელიც იძულებულია ხმელეთით იმოგზაუროს თამაშის სამ სხვადასხვა კულტურას შორის და ინადიროს ციკლოპებზე, რომლებიც ატლანტიდის წინააღმდეგ პოსეიდონის მოკავშირეები არიან. Age of Mythology კომერციულად საკმაოდ წარმატებული აღმოჩნდა. გამოსვლიდან ოთხი თვის შემდეგ მიიღო პლატინა, როდესაც ერთ მილიონზე მეტი ასლი გაიყიდა. თამაში დადებითად შეაფასეს კრიტიკოსებმაც, GameRankings–ისა და Metacritic–ის მიერ შეფასებულ იქნა 89%–ით. ოფიციალური საიტი Official Ensemble Studios Age of Mythology website at the Internet Archive MacSoft Age of Mythology website at the Internet Archive ↑ System Requirements. Microsoft Game Studios. დაარქივებულია ორიგინალიდან — 2007-10-11. ციტირების თარიღი: 2007-10-04. ↑ Age of Mythology on MacSoft Games. MacSoft. დაარქივებულია ორიგინალიდან — 2007-05-19. ციტირების თარიღი: 2007-06-04. ↑ 3.0 3.1 3.2 MobyGames Age of Mythology Info. MobyGames. ციტირების თარიღი: 2007-07-20. ↑ Age of Mythology civilizations on MacGamer.net. MacGamer.net. დაარქივებულია ორიგინალიდან — 2007-09-28. ციტირების თარიღი: 2007-05-11. ↑ Fahey, Rob. (2002-12-10) Age of Mythology. Eurogamer. ციტირების თარიღი: 2007-05-26. ↑ "Age of Mythology" Goes Platinum With More Than 1 Million Units Sold. Microsoft PressPass. ციტირების თარიღი: 2007-07-22. ↑ Age of Mythology Reviews. Game Rankings. დაარქივებულია ორიგინალიდან — 2007-07-07. ციტირების თარიღი: 2007-07-23. ↑ Age of Mythology (pc: 2002): Reviews. Metacritic. დაარქივებულია ორიგინალიდან — 2007-07-24. ციტირების თარიღი: 2007-07-23.
ესტონეთის მართლმადიდებელი სამოციქულო ეკლესია

ესტონეთის მართლმადიდებელი სამოციქულო ეკლესია (ესტ. Eesti Apostlik-Õigeusu Kirik) — ესტონეთის ავტონომიური მართლმადიდებელი ეკლესია, რომელიც იმყოფება კონსტანტინოპოლის მართლმადიდებელი ეკლესიის იურისდიქციაში. 1996 წლიდან ესტონეთში მოქმედებს რუსეთის მართლმადიდებელ ეკლესიას დაქვემდებარებული ეკლესია, რომელიც ეჭვქვეშ აყენებს კონსტანტინოპოლის ეკლესიის ლეგიტიმურობას ესტონეთის ტერიტორიაზე. 1999 წლის 13 მარტიდან ტალინისა და სრულიად ესტონეთის მიტროპოლიტია სტეფანე. ესტონეთის მართლმადიდებელი სამოციქულო ეკლესიის ოფიციალური საიტი EESTI APOSTLIK-ÕIGEUSU KIRIK
გუანაკასტეს პროვინცია

გუანაკასტე (ესპ. Guanacaste) — პროვინცია კოსტა-რიკაში. მდებარეობს ქვეყნის ჩრდილო–დასავლეთ ნაწილში, წყნარი ოკეანის სანაპიროს გასწვრივ. ჩრდილოეთით ესაზღვრება ნიკარაგუა, აღმოსავლეთით ალახუელის პროვინცია, სამხრეთ–აღმოსავლეთით კი პუნტარენასის პროვინცია. წარმოადგენს ყველაზე ნაკლებად დასახლებულ პროვინციას კოსტა-რიკაში. ფართობი 10 141 კმ²–ია, მოსახლეობა 326 953 ადამიანი (2011 წ). პროვინციის დედაქალაქია ლიბერია. სხვა მნიშვნელოვანი ქალაქებია კანიასი და ნიკოია. კოსტა-რიკის პროვინციები El Área de Conservación Guanacaste (ესპანური) Conservation efforts and scientific work of biologist Daniel H. Hanzen in Guanacaste დაარქივებული 2020-02-13 საიტზე Wayback Machine. Costa Rica Guanacaste ↑ Instituto Geográfico Nacional (IGN), 2001. ↑ დაარქივებული ასლი. დაარქივებულია ორიგინალიდან — 2019-01-07. ციტირების თარიღი: 2013-01-08.
სერხიო ასენხო

სერხიო ასენხო ანდრესი (ესპ. Sergio Asenjo Andrés; 28 ივნისი, 1989; პალენსია, ესპანეთი) — ესპანელი ფეხბურთელი, ესპანეთის პრიმერა დივიზიონის კლუბ „ვილიარეალის“ მეკარე. დაიბადა პალენსიაში, კასტილია და ლეონში. ფეხბურთის თამაში დაიწყო „ვალიადოლიდის“ ახალგაზრდულ გუნდებში, სადაც ის იყო კლუბის ერთ-ერთი ყველაზე პერსპექტიული მოთამაშე. 2009 წლის 8 ივლისს მადრიდის „ატლეტიკომ“ შეიძინა 5 მილიონ ევროდ და გაუფორმა ოთხწლიანი კონტრაქტი. 2011 წელს ასენხო გაანათხოვრეს „მალაგაში“ სეზონის ბოლომდე. პროფილი ვილიარეალის ოფიციალურ საიტზე დაარქივებული 2017-06-29 საიტზე Wayback Machine. (ინგლისური) (ესპანური) პროფილი Transfermarkt-ზე (ინგლისური) პროფილი Soccerway-ზე (ინგლისური) სერხიო ასენხო — ფიფას ჩანაწერი[დაარქივებული] ატლეტიკო:(3) ესპანეთის თასი (1): 2012–13 უეფა-ს ევროპის ლიგა (1): 2011–12 უეფა-ს სუპერთასი (1): 2012 ↑ „Atletico sign Asenjo“. FIFA.com. 9 July 2009. დაარქივებულია ორიგინალიდან — 8 ნოემბერი 2012. ციტირების თარიღი: 9 იანვარი 2013. ↑ Atlético y Málaga llegan a un principio de acuerdo por Camacho y Asenjo (Atlético and Málaga agree for Camacho and Asenjo); Atlético Madrid's website, 28 December 2010 (ესპანური)
ტრესენა

ტრესენა — 13-დღიანი პერიოდი, გამოიყენებოდა კოლუმბამდელი პერიოდის მესოამერიკულ კალენდრებში. 260 დღიანი კალენდარი (ტონალპოუალი) დაყოფილი იყო 20 ტრესენად. ტრესენა წარმოიქმნა ესპანელი მემატიანეებისგან და ითარგმნება, როგორც „ჯგუფი ცამეტიდან“, ისევე როგორც დუჟინი (ესპანურად დოცენა) აღნიშნავს თორმეტს. ტრესენა ასოცირდება აცტეკებთან, თუმცა მას სხვადასხვა სახელები აქვს მაიას, საპოტეკების, მისტეკებისა და სხვა ხალხების კალენდრებში. ტონალპოუალი Mary Miller & Karl Taube, The Gods and Symbols of Ancient Mexico, Thames & Hudson, 1993 Manuel Aguilar-Moreno, Handbook to Life in the Aztec World, Oxford University Press
ევკლიდეს პარალელურობის აქსიომა

ევკლიდეს პარალელურობის აქსიომა ან მეხუთე პოსტულატი — კლასიკური პლანიმეტრიის ერთ-ერთი აქსიომა. პირველად მოყვანილია ევკლიდეს „საწყისებში“: კლეინისა და პუანკერის მოდელები დამაჯერებლად ამტკიცებს, რომ მეხუთე პოსტულატი არ ეწინააღმდეგება გეომეტრიის დანარჩენ აქსიომებს. აქედან გამომდინარეობს, რომ მეხუთე პოსტულატი დამოუკიდებელია სხვა აქსიომებისგან და მისი დამტკიცება შეუძლებელია. მეხუთე პოსტულატის სხვა დანარჩენებისგან მნიშვნელოვნად განსხვავდება. თუ აქსიომების სიიდან მეხუთე პოსტულატს გამოვრიცხავთ, მაშინ მიღებული სისტემა აღწერს ე.წ. აბსოლუტურ გეომეტრიას. „საწყისების“ პირველი 28 თეორემა მტკიცდება მეხუთე პოსტულატის გარეშე, ამიტომაც მიეკუთვნება აბსოლუტურ გეომეტრიას. უძველესი დროიდან მათემატიკოსები ცდილობდნენ „გაეუმჯობესებინათ ევკლიდე“ - ან გამოერიცხათ მეხუთე პოსტულატი საწყისი დებულებებიდან, ანუ დაემტკიცებინათ ის, სხვა პოსტულატებსა და აქსიომებზე დაყრდნობით, ან ჩაენაცვლებინათ სხვა, უფრო ნათელი პოსტულატით. ვიკისაწყობში არის გვერდი თემაზე: ევკლიდეს პარალელურობის აქსიომა ალექსანდრ ალექსანდროვნი. Тупость и гений. „კვანტი“, №№ 11, 12 (1982). დაარქივებულია ორიგინალიდან — 2011-08-18. ციტირების თარიღი: 9 ოქტომბერი, 2009. არაევკლიდური გეომეტრიის წარმოქმნა. დაარქივებულია ორიგინალიდან — 2011-08-18. ციტირების თარიღი: 9 ოქტომბერი, 2009. ევკლიდეს მეხუთე პოსტულატი. დაარქივებულია ორიგინალიდან — 2011-08-20. ციტირების თარიღი: 9 ოქტომბერი, 2009. ↑ ევკლიდეს საწყისები დაარქივებული 2008-04-06 საიტზე Wayback Machine. (რუსული)
ხუჭუჭა თუთიყუში

ხუჭუჭა თუთიყუში (ლათ. Melopsittacus undulatus) (ან ტალღისებრი თუთიყუში) — ავსტრალიური წარმოშობის თუთიყუშისნაირთა რიგის ფრინველი. მისი ბუნებრივი შეფერილობაა მწვანე და ყვითელი, თუმცა ჯიშების გამოყვანის შედეგად, დღეს უამრავი ფერის არსებობს. ხუჭუჭა თუთიყუშის ლათინური სახელწოდება Melopsittacus undulatus მოდის ბერძნული „melos“ — „სიმღერა“, „psittacos“ — „თუთიყუში“ და ლათინური „undulatus“ — „ტალღოვანი“. სახელწოდების ზუსტი თარგმანი ჟღერს, როგორც: „მომღერალი ტალღისებრი თუთიყუში“. ხუჭუჭა თუთიყუშის სხეულის სიგრძეა 17—19,8 სმ (იშვიათად 21-22 სმ), ფრთების სიგრძე 9,5-10,5 სმ, კუდის — 8—10 სმ; წონა 40—45 გრამი. კუდის დახმარებით ის უფრო დიდი წარმოჩდება. ამ სახეობის თუთიყუშს ყელი და თავის წინა ნაწილი ყვითელი შეფერილობის აქვს. ორივე ლოყაზე აქვს თითო ლურჯი ლაქა, ლაქების ქვეშ კი რამდენიმე შავი წერტილი. თავის უკანა ნაწილი და ზურგის ზედა ნაწილი ღია მწვანეა, მუქი ხუჭუჭა ზოლებით დაფარული (საიდანაც მომდინარეობს მისი სახელწოდება „ხუჭუჭა“). ფრთებზე ზოლები უფრო მკვეთრი შავი ხდება. ბარტყებს ნისკარტი შავი აქვთ, ხოლო ზრდასრულებს მოყვითალო. ნისკარტის ზედა ნაწილი (ცვლილოვანა) კარგადაა გამოკვეთილი, რითაც ფრინველის სქესი დგინდება. მამალ ბარტყს იასამნისფერი აქვს დედალს — თეთრში გარდამავალი, ძალიან ღია ცისფერი, ან ძალიან ღია ვარდისფერი. მოზრდილ ასაკში მამრს ნისკარტის ფუძე ცისფერი, ხოლო მდედრს ყავისფერი უხდება. თუთიყუშის თვალი მუქი ლურჯია, გარშემო სარტყელი კი ყვითელი ან თეთრი ფერის. ხუჭუჭა თუთიყუშებს ფერების გარჩევის უნარი გააჩნიათ, ასევე, როგორც უმეტესობა ფრინველს ახასიათებთ „მონოკულარული მხედველობა“, ანუ თვალები ისე აქვთ განლაგებული, რომ არ ხდება მხედველობის კუთხის გადაფარვა, თანხვედრა. თავის სწრაფი ბრუნვით, ფაქტობრივად 360°–ით ახერხებს კონტროლს გარემოზე. ხუჭუჭას ფრთების სიგრძე 9,5-10,5 სმ–ია. გადაადგილებისას ან ხის ტოტზე ჯდომისას ფრთები უმოქმედო მდგომარეობაშია და მათ მხოლოდ ფრენისას შლიან. ფეხები მონაცრისფრო–მოლურჯო შეფერილობის აქვთ, რომლებიც ძალიან ძლიერი და მტკიცეა. თითოეულზე ოთხი გრძელი, ნამგალისებრი და საკმაოდ ბასრი ბრჭყალი აქვთ, რომლებიც მუქი ლურჯი ან შავი ფერისაა. ოთხი თითიდან ორი უკანაა მიმართული, ორიც წინ. ასეთი განლაგებით თუთიყუშს მარტივად შეუძლია გადაადგილდეს მიწაზე, კომფორტულად მოთავსდეს ხის ტოტზე, ასევე აქვს უნარი, სხვადასხვა საგანი გადაადგილოს ერთი ადგილიდან მეორეზე. ფრინველების მოყვარულთა მიერ გამოყვანილია სხვადასხვა შეფერილობის ვარიაციები. მათ შორის მთლიანად თეთრებიც. ხუჭუჭა თუთიყუში სახელად „პაკი“ გინესის გინესის რეკორდების წიგნში იმიტომ შეიტანეს, რომ ფრინველთა სამყაროში ყველაზე მეტი სიტყვის სწავლა მოახერხა. მისი ლექსიკონი 1728 სიტყვას მოიცავდა. ტალღოვანი თუთიყუშის შესახებ (ქართულად)
ჯესი აიზენბერგი

ჯესი აიზენბერგი (ინგლ. Jesse Eisenberg; 5 ოქტომბერი, 1983, კუინზი) — ამერიკელი მსახიობი. ცნობილი გახდა ფილმ „სოციალური ქსელში“ შესრუებული მარკ ცუკერბერგის როლით. ამ როლისთვის აიზენბერგმა მიიღო ოსკარის, ბაფტასა და ოქროს გლობუსის ნომინაციები მამაკაცის საუკეთესო როლის შესრულებისთვის. ჯესი აიზენბერგი კინოფილმების ინტერნეტ-მონაცემთა ბაზაში
ემა სტოუნი

ემა სტოუნი (ინგლ. Emma Stone; 6 ნოემბერი, 1988, სტოკსდეილი, არიზონა, აშშ) — ამერიკელი მსახიობი. მონაწილეობს როგორც კინო-, ასევე სატელევიზიო ფილმებში. 2010 წელს ფილმში „მსუბუქი ყოფაქცევის ფრიადოსანი“ შესრულებული როლისათვის მიიღო ოქროს გლობუსის ნომინაცია მიუზიკლსა ან კომედიაში ქალის როლის საუკეთესო შესრულებისთვის. მია დოლანის როლის შესრულებისთვის ფილმში „ლა-ლა ლენდი“ (2016) მიენიჭა ოსკარი, ოქროს გლობუსი, BAFTA და კინომსახიობთა გილდიის ჯილდო. ვიკისაწყობში არის გვერდი თემაზე: ემა სტოუნი ემა სტოუნი კინოფილმების ინტერნეტ-მონაცემთა ბაზაში
ვუდი ჰარელსონი

ვუდი ჰარელსონი (ინგლ. Woody Harrelson; 23 ივლისი, 1961, მიდლენდი ტეხასი) — ამერიკელი მსახიობი. ფილმში „ხალხი ლარი ფლინტის წინააღმდეგ“ შესრულებული ლარი ფლინტის როლისათვის მიიღო ოსკარისა და ოქროს გლობუსის ნომინაციები კაცის როლის საუკეთესო შესრულებისთვის. ხოლო ფილმმმა „წარგზავნილი“ მოუტანა ოსკარის ნომინაცია საუკეთესო მსახიობი კაცისთვის მეორეხარისხოვან როლში. ვიკისაწყობში არის გვერდი თემაზე: ვუდი ჰარელსონი ვუდი ჰარელსონი კინოფილმების ინტერნეტ-მონაცემთა ბაზაში Woody Harrelson at Emmys.com